
MOBILIZAREA ARMATEI BULGARE 


„im aceste momente fragice pentru poporul bulgar, 
Parul Ferdinaud trebue să ţie vesel. Visul lui tainie sa 
împlinit: Bulgaria a trecut, prin surprindere, pe drumul 
intereselor ungurești. 

Multă vreme s'a crezut, că în palatul regal din Sofia 
veghează neobosit şi se sbuciumă nn rege. Aeum se vede 
mai bine, că în dasul uniformei regale era ascuns contele 
Muranyi. Ua ungur adevărat, căruia patria sa natală îi 
încredințase o misiune pe tronul Bulgariei. 

ba 1913 el a încercat să înfăptuiască o Bulgarie mare, 
care să se întindă până dincolo de hotarele ei fireşti. Dacă 
ar fi tost să se facă voia lui, Serbia, en toată comoara ei 
de eroism, ar fi ajuns o biată provincie nenorocită, lăsată 
la disereţia Ungurilor, iar România închisă pentru totdea-- 
una între Carpaţi și Dunăre. Nu Bulgarii istoviţi în războiul 
„eu 'Pureii, ei mai întâi interesele ungurești cereau o Bul- 
garie atotputernică în Balcani, ea o veşnică ameninţare în 
calea aspirațiilor naţionale ale Românilor și ale Sârbilor. 

Firul acestui plan negru, zădărnicit odafă, se toarce 
acum din nou. Ţarul Ferdinand vrea cu orice preț să stri- 
vească pe Sârbi și să izoleze România, de a cărei mărire: 
să înfioară împreună cu tot neamul unguresc. De un an 
de zile, el lucrează în tăcere, fără zăbavă și cu stăruința 
unui misionar fanație, ca să-și poată arunea ţara în războiu, 

» alături de Turci și de Unguri. — Poporul hulgar e plin de 
încăpăţinare şi greu de pornit. A năvălit deci o armată 
întreagă de agenți străini, cari 'au zăpăcit lumea cu pre- 

„tinse victorii germane şi cu fantastice orori sârbești în 
Macedonia. Şi în sfârșit, după o trudă nemăsurat de grea, 
cu minciuna și cu teroarea, hegele a biruit. Fără votul 
majorităţii parlamentare şi în contra voinţei poporului, în 
Bulgaria. s'a decretat mobilizarea generală... 

Dumnezeu știe ce poate fi în sufletul acestui soldat, 
bulgar, care se îndreaptă azi spre frontiera sârbească. Va 
ji şi multă ură împotriva Sârbului, dar va fi și multă îndo- 
ială. În elipa de reculegere el trehue să-și dea seama, că 

“aleargă, mânat de Regele său, spre prăpastie. Căci oricâte 
înfrângeri trecătoare ar suferi Sârbii, prinşi acum între 
doi duşmani însetaţi de răzbunare, victoria finală va fi 
lor, fiindcă nu este putere pe lume, care să poată înge- 
nunchia pe toţi aliaţii şi prietenii Serbiei. Şi atunci, acolo 
pe câmpiile Macedoniei se va deschide mormântul, în care 
să se îngroape neatârnarea Bulgariei. 

Dar cu tot dezastrul, eare se poate prezice de acum 
pentru Bulgari. Țarul Ferdinand e totuș un biruitor. Ori, 
mai lămurit spus, Ungurul fanatic, coniele de Murânyi este 
* acest biruitor. Bl aruncă azi în cumpăna războiului o ar- 
mată proaspătă de patru sute de mii de oameni. Lin dar 
în adevăr regal pentru Ilnguri și pentru Germanii aliaţi. 
Ungurul de pe tronul Bulgariei şi-a. împlinit astfel misiu- 
nea cu prisosinţă. Indiferent, că armatele lui vor fi până 
la urmă zdrobite, el aprinde din nou, la timp potrivit, toate 
patimile în Balcani, şi, poate, cu concursul lui se va des- 

chide mâine un nou drum spre Constantinopol. 
Htâta-i cereau interesele ungurești. Şi atât e de ajuns 
pentru. ca să se întunece orizontul ţării noastre, 

Dacă la 1913 pe câmpiile Macedoniei era în joe soarta 
Ardealului,—acum, la 1915, aici, mai aproape, pe valea 
"Timocului se decide soarta neamului nostru întreg. 

Între două focuri, eu ofensiva Hustro-Germanilor. în 
faţă şi cu atacul pe la spate al armatelor bulgare, Serbia, 
oricât de eroică, fără alt sprijin nu va putea rezista multă 
“vreme. ba va trebui să cadă, sfârşită, sub loviturile duş-. 
manilor înzecit de puternici. Şi atunei dela Orşova până 
ta porțile Bizanțului se va ridica un zid, care nu se va 
putea sparge până la sfârșitul războinlui, ori care ar fi 
rezultatul pe celelalte fronturi de luptă ale Europei. lar în 
umbră acestui zid, țara noastră va rămâne ascunsă, izo- 
lată, neputincioasă și umilifă, la disereţia d-lui Marghilo- 
man, și sub privirile Satlocpriteane ale jandarmului ungur 
dela Predeal... 

Dacă tratatul dela Bucureşti nu ne mai obligă, și nici 
suferințele Ardealului nu ne mai mișcă, pentru libertatea 
țării și pentru demnitatea neamului acestuia'sântem datari 
acum să uzăm de ultimele mijloace, ca să zădărnieirm 
îucă odată și deținitiv satanicele planuri ale Țarului Fer- 
dinand, | 

Gândul nostru se îndreaptă rugătae spre guvernul 
României, la el se strâng azi toate speranţele noastre, şi 
dela el ne poate veni toată nenorocirea. 


C. Bucșan 

O VIITOARE MARE PUTERE. 


După terminarea războiului aefual, una din preocu- 
pările cele mai de seamă a oamenilor politiei sârbi şi ro- 


'mâni, va fi desigur păstrarea achiziţiilor ce aceste două 


state vor fi dobândit în urma sacrificiului de sânge şi de 
oameni. Înteresele lor fiind idențice, având atât România 
cât și Serbia aceași prieteni şi aceași dușmani, conducă- 
torii lor vor trebui să se gândească la o alianță mai în- 
timă, la o uniune vamală, ba chiar la o confederație a 
cărei înfăptuire va fi menită să rezolve multe din chesti- 
unile cari. îngrijorează pe patrioţii români și sârbi. Unirea 
acestor două state ar avea darul să pue în inferioritate 
vădită pe toţi dușmanii comuni actuali şi viitori. 

Ungaria viitoare va forma un stat de cel mult 10 mi- 
lioane locuitori; Bulgaria nu va depăşi în cazul cel mai 


„bun cinci milioane, pe când România și cu Serbia la un 


loe vor forma o confederație cu o populaţie de cel puţin 
23.000.000. 

Această alianță defensivă și ofensivă, unire vamală 
său confederație, cum vom voi să o alcătuim, ne va pune 
la adăpostul oricărui atace din afară, căci singurii noştrii 
dușmani, vor fi pe viitor Ungurii și Bulgarii, cari împre- 
ună nu vor număra decât 15 milioane față de 25 milioane 
Româno-Sârbi.  Admitem chiar, că Austria — care după 


„ văsboiu va putea să aibă o populaţie mai mare de 10 
milio.ne—va forma și mai departe împreună cu! Ungaria 


un singur stat, toi nu vom fi în inferioritate, căci şi atunci 
populaţia României împreună cu a Serbiei, va egala pe 
acea a Hustro-Lingariei viitoare și a Bulgariei, 

- Prin această unire vamală sau confederație, se rezolvă 
însă pentru homânia și o a doua chestie de o importanţă 
primordială: aceasta este eşirea la mare. Serbia căpătând 
o eșire la Adriatica vom putea beneficia și noi de dânsa 
şi nu vom mai fi la cheremul Dardanelelor, în timp de 
răsboiu, căci în timp de pace ne este egal ori cine le-ar 
poseda. De la Severin la Hdriatiea nu este mult mai de- 


-parte ca de la Severin la Constanţa. Datoria noastră va fi 


ca să contribuim la desvoltarea unei reţele de căi ferate 
cât mai întinsă care să ducă de la Dunăre la Adriatica şi 
atunci va fi rezolvată şi pentru noi chestia strâmtorilor. 

In cazul unui nou conflict, ne vom putea scurge pro- 
dusele noastre pe această nouă cale, fără ca să ne pese 
de o nouă închidere a Dardanelelor. Dacă chiar nu ar 

- mai fi alte argumente, aceste două ar fi absolut suţiciente: 


pentru a ne convinge despre necesitatea unei alianţe între 
România şi Serbia de mâine. Asigurate astjel în contra 
oricărui afac din afară, ambele state vor putea să se gân- 
„dească numai la consolidarea situaţiunei lor interne, lu- 
' evând cu asiduitate pentru propăşirea și înflorirea po- 
poarelor lor. 


E 


Prin această alianță, se va rezolva şi o altă chestiune. 


foarte importanță și anume alipirea Croaţiei și a Slavoniei 
la Serbia, cari, după limba ce se vorbește în aceste două 
țări, trebuesc de drept alipite Serbiei. Se știe însă că di- 


ferenţa de religie—Croaţii şi Slovenii sunt catolici—a fost . 


totdeauna o piedică la înfăptuirea acestei uniri, esistând. 


- totdeauna un antagonism foarte pronunțat —în timpul din. 


urmă mai atenuat-—între Sârbi și Croaţi. Formarea unei 
Confederații Sârbo-Croato-Montenegreno-Slavone—în: care 
fiecare stat să-și păstreze autonomia sa complectă, ar re- 
zolva — spre mulţumirea tuturor — această delicată cehes- 
tiune. .. 

„Şi această unire s'ar putea înfăptui, păstrându-şi fie- 
"care din cele 5 state, cea mai complectă autonnmie. Fie 


“.eare stat cu Jegile sale, cu constituția sa, cu armata Sa, | 


“cu dinastia sa, | 
Singura legătură, mai ales între Serbia şi România— 


între celelalte unirea poate să fie și mai intimă —ar fio 


uniune vamală și o convenţie militară. 

Uniunea vamală ar rezolva chestia eşirei la mare, 
convenţia militară ne-ar pune atât pe noi cât şi pe Sârbi 
la adăpostul oricărui atace din partea Ungurilor și a Bul- 


-garilor, deci a oricărui atac, căei Rușii nu se vor gâudi 


nici odată să ne atace, mai ales când vom avea o alianţă 
atât de intimă cu Serbia. - 
Repetăm, o alianţă strânsă intre România mare și 
Serbia mare —- cuprinzând Croaţia, Slavonia, Dalmația și 
Muntenegru—nu poate să fie decât în folosul acestor state,. 
fiindeă nici unul dintre popoarele lor nu au interese con- 


trare, cari să o esecludă. Dimpotrivă printr'o astfel de a-. 


lianţă, determinată de interese absolut identice, s'ar înfăptui 
o nouă mare putere aici în Sud-Estul Buropei, care în 
concertul european, în mod firesc ar lua jocul monarhiei 
Austro-lingare, redusă după războiu la solul unui sfat de: 
mâna a doua. 


Virgil Al, Popescu. 

BISERICILE ROMÂNEȘTI DIN TRANSILVANIA) 


I) Biserica orlodoză română. 


| Biserica ortodoxă română din Transilvania, e tot atât de veche 
<a şi poporul român însuș. Organizaţia ei trebue să fi fost multă 
vreme, potrivit împrejurărilor exierne vitrege, destul de primitivă; 
ceeace e sigur însă, e că ea n'a fost izolată de Biserica Românilor 
din Principate, cu care în multe privinţe a fost chiar una. Cel puţin. 
din sec. XVI încoace ea şi-a avut un mitropolit al ei la Bălgrad 
(Alba-lulia), pests alți episcopi mai vechi. In sec XVII mitropolitul, 
care se hirotonia-la Bucureşti, îşi zicea: „arhiepiscop şi mitropolit 
“al Sfintei mitropolii a Bălgradului, al Vadului, a! Șilvașului, al Fă- 
găraşului şi al Maramorăşului și al episcopilor din țara ungurească“, 
Sec. XVI și al XVII, pentruca să nu mai amintim şi secolii 
anteriori, sunt plini de încercări din partea ungurilor, calvini mai 
întâi, apoi romano-catolici, de a-i converti pe Români la religia lor. 
Calvinii şi isbutiseră într'o măsură oarecare, dar norocoşi au fost 
numai romano-catolici, cari la 1700 au izbutit să-l facă pe mitro- 
politul Atanasie Anghel să treacă, cu mai mulți protopopi şi cu o. 
mare parte a clerului și a poporului, la credinţa . romano-catolică, 
recunoscând pe Papa dela Roma de căpetenie. Partea cea mai mare 
a poporului n'a voit însă să audă de unire, ci a rămas şi mai 
„departe în vechea credință ortodoxă. 
| Timp de 6 decenii au stat gr. or. fără nici o căpetenie bise- 
ricească, până ce la 1782 guvernul din Viena s'a milostivit a-i su- 
punc episcopului sârbesc din Buda. După 22 de ani de asifel de 
ocârmuire, la 1784 ei căpitară un! cpiscop propriu, însă tot sârb. 
Acesta dimpreună cu. urmașul său, şi-au avut reședința, la Răşi- 
nari (lângă Sibiu). După 13 ani, la 1797, Românii ortodoxi rămân 
din nou fără episcop, fiind conduşi până la 1810 de nişte vicari 
români, cu sediul întrun sat din. comitatul Huniedoarei. La 1810 
suvernul din Viena le dă, în sfârşit, după ce sa convins că nu-i 
poate nimici, un episcop român în persoana lui Vasile Moga, care 
Sa aşezat cu reşedinţa în Sibiiu. Moga era insă numai pentru 
Tvansilvania ; Românii din Banat și din părţile ungurene rămăse- 
EI Irene din lucrarea: „Viafd și organizația biscricească şi şcolară în 
2ransibvania şi Ungaria, care apare. zilele acestea. 

seră şi mai departe sub jurisdicția sârbească la care căutaseră 
“adăpost după 1700. Abia la 1829 se poate reînfinţa episcopia ro- 
mânească la Arad, dar încă tot într'o simțită atârnare de Sârbi 
până la 1864. Sub conducerea românească episcopia făcea pro-. 
prese simţitoare, organizând nu numai viața strict bisericească, ci 
Şi pe cea. școlară şi culturală în genere. Venind, după V. Moga, 
ca episcop Ardrei Șaguna, acesta a lucrat din toate puterile pen- 
tru reactivarea vechei mitropolii orthdoxe, ceeace i-a și „Succes la 
1964, după ce cu 11 ani înainte Impăratul ridicase la rangul de 
-mitropolis episcopia gr. cat. dela Blaj. | 
|  Reactivându-se la 1864 mitropolia, episcopia: dela Sibiu su 
prefăcut in arhiepiscopie, “iar alături de ea sau creat încă două 
episcopii gr. or. ram. cu totul independente de Sârbi, şi anume la 
Arad şi la Caransebeş, Toate trei laolaltă aveau să constitue mi- 
tropolia. | i 
Cea dintâi grije a mitropoliei a fost acum să se organizeze 
pe baze cât mai solide, , Congresul național-bisericesc“ dela 1868 
a făcut un „Statut organic“, care prevedea două principii funda-: 
mentale liberale, ca baze ale organizaţiei bisericeşti şi anume: da- 
fouomia bisericii și sistemul constituțional reprezentativ. Acest 
Statut organic a fost înaintat Corpurilor legiuitoare, cari l-au înar- 
ticulat între legile țării, la 1888 (art. IN). La 1869 Impăratul Fran- 
cisc Iosif l-a sancționat, şi astfel cl a devenit baza pe care sa 
constituit biserica ortodoxii română din Transilvania. 


2. Biserica greco-catolică română (uuită), 


„„Biserica greco-catolică română, datează din anul 1700, când, 
o parte a Românilor din Transilvania, în frunte cu mitropolitul 
Atanasie Aughel, forțați de împrejurări politice, au. primit învă- 
țătura romano-catolică, rămânând insă şi mai departe cu ritul pri- 
-ental, Îndată după Unirea cu Roma, mitropolitul Atanasie a fost 
redus la rangul de episcop și supus jurisdicției primatului romano- 
catolic de Strigoniu. Totodată a fost mutat din Alba-Iulia (Bălerad;, 
unde își avea reşedinţa şi un episcop romano-catolic, —la Făgăraș, 
de. unde urmaşii lui au fost, apoi, mutaţi la Blaj. La 1775 se 
înfiinţează o nouă episcopie gr. cat., la Oradea mare, iar la 1855, 
alte două, la Gherila şi la Lugoj. în acest an episcopia de Blaj e 
ridicată la rangul de mitropolie şi între EugA biserică greco-catolică 

e scoasă de sub jurisdicţia REV RI de Strigoniu, căpătând un 
fel de autonomie a sa, destul de relativă, de altfel. 1). 
ă „In ce priveşte doctrina biserica gr. cat. sa unit la 1700 cu 
biserica rom. cat. în patru puncte, și anume: 

1) Recunoaşterea Papei dela Roma de cap văzut al Bisericei. 

2) Purcedarea Duhului Sfânt ŞI dela Fiul. 

3) Purgatorul, şi 

4) Împărtăşania cu pâine nedospită. 

„L.a 1900, când s'a ţinut la Biaj al treilea conciliu provincial 
n amintirea celor 200 de ani dela „Sf. Unire“, reprezentanţii bise- 
vicii gr. cat, s'au pronunţat astfel în ce privește doctrina: „Declarăm 
“că credem şi mărhurisim toate şi una câte una, câte le crede; 
le măslurisește și le. învață Vua, Sânta Catolică şi Apostolică 
Biserică a Romei“. Aşa dară nu numai în patru puncte e identică 
astăzi biserica gr. cat. cu cea rom. cat. ci în toate, Și cu toate 
acestea, în cărţile rituale gr. cat. „Crezul“ e fără Filiogue, în forma 
orientală ; iar cuminecătura se face şi ca cu pâine dospită, ca la 
greco-orientali, iar nu cu azimă, ca ia. romano-catolici. Deci în 


două puncte esenţiale de fapt doctrina gr. cat. nu e identică cu 
cea rom. cat, ci cu cea gr. or, 
Tot așa de echivocă e chestia Bibliei în biserica greco-cato- 


lică. S. Congregaţie a Bisericii catolice a fixat anume la anul 1833 | 
că versiunile Bibliei în limbile materne nu trebuesc permise, afară 
_de acelea ce vor îi fost aprobate de Scaunul Apostolic, sau se vor 
fi edat cu adnotaţiuni luate din Sfinţii Părinţi ai Bisericii, sau dela 
bărbaţii erudiți și catolici“ Conciliul provincial al JI, ținut la 1900 
_în Blaja enunțat pe baza decretului papal, că nici pentru gr.-cat. 
nu se vă putea tipări o Biblie românească, decât „cu adnotaţiuni 
luate “din ss. părinţi ai Bisericii sau dela bărbaţii erpdiţi și catolici“. 
La o astfel de Biblic lucrează de mai mulți ani propozitul capitular 
din Blaj, Dr. Victor Szmigelski, pe urma căruia va şi apărea, în 
curând, o Biblie catolică pentru Români. 


1) Cu privire la autonomia bisericii gr. cat, iată cum sa exprimat ministrul 
preşedinte ungar, contele St. Tisza, în ședința dela 24 Februarie 1913, când a 
raportat despre esnarea tratativelor de pace cu Românii: „Chestia autonomiei pro- 
- vineiei bisericești ex, cat. de Alba-lulia și Făgăraș, va fi rezolvită deodată cn au- 
tonomia romano-catolicilor, dar guvernul! nu are excepţie, ca la rezolvire raportu= 
tile speciale ale numitei provincii bisericeşti să fie luate în considerare în mod 
corespunziitor. Jespre aceea, deci ca auloneinia lor să Jic separat organizată, stupi. 
snodesla med păreren mu poatz , fi vorba“, 


/ 

In ce privește vitul Bisericei greco-catolice—care avea să fie 
cel orientâl—-s'au introdus o mulțime de lucruii ramano-catolice, 
străine şi de caracterul răsăritean al bisericii şi de spiritul popo- 
rului românesc. Aşa S'a introdus d. e. „Devoţiunea Rozariuluie. 
La 1883 Papa a ordonat ca întieava Biserică catolică să dedice: 
" în viitor luna Octomvrie devoțiunei Rozarului, în amintirea ajuto- 
rului dat de Prea curata Vergură Maria creştinilor într'o “luptă 
contra dușmanilor lor, în sec. XII. Ordinariatul dela Blaj, consie- 
rând că rugăciunea Rozarului nu e cunoscută: în Biserica răsări- 
ieană, a dat ordin ca în locul ei să se citească în luna-Octomvrie 
întreagă, Paraclisul Maicei Domnului, în formă de rugăciune. Ordi- 
nariatul de Lugoj însă nu numai că îndeamnă pe toţi creştinii, ca, 
fieştecare ori în public, ori în privat în casa sa şi în familia sa 
să zică rugăciunea Rozarului, ci întreaga lină lui Octomvrie al 
anului 1983 voiește să fie dedicată și sfințită Impărătesei Mansi, 
cu rugăciunea Rozarului“ (Vezi: 1 Genţ: „Administraţia biseri- 
cească“, pag. 610), Circulara Ordiriariatului încheie: „De oarece 
însă în ținutul parohiilor Diecezei. l.uaojului poporul credincios nu 
s'a îndatinat a face rugăciuni după forma Rozariului, Ordinariatul 
prescrie să se reciteze: Paraclisul, cu aceea că acei credincioși cari - 
vor zice rugăciunea aceasta cu evlavie odată în biserică, ori la 
caz de impedicare şi în casa los, şi se vor ruga după cugctui 
Sânţiei Sale a Pontulicelui, dobândesc indulgență de 7 ani şi de 
atâtea cvadragene. lar celor ce vor zice rugăciunea aceasta de 10. 
ori, își vor mărturisi păcatele în părerea de rău ȘI Se vor cumi- 
neca, li se concede indulgența plenară“ (Nr. 1497/1883. 

„In dieceza Orăzii mari devoţiunea hozarului mai cu seamă 
în părțile Sătmarului, a început a se răspândi din ce în ce mai 
mult, şi în lipsa textului autentic românesc, începeau în unele locur 
a-l recita Rozarul în limba maghiară. Ca nu cumva chiar şi a- 
ceastă deosebire, privată,” altcum de tot laudabilă și folositoare 
— zice păr, I. Genţ. protopopul gr. cat. dela Oradea: mare — să 
fie un mijloc spre aceea, ca credincioşii cu încetul să-şi uite limba 
lor liturgică, limba maternă, limba română, Ordinariatul a procurat 
textul autentic român ai acestei devoțiuni și a încuviințat această 
devoțiune, ca devoțiune privată“, 

Un alt caz care ne dovedeşte abaterea delu ritul răsăritean, 
e următorul: Catolicismul apusean strâmtorat simte: nevoia de a se 
ruga lui Dumnezeu, ca să-şi coboare pacea asupra bisericii catolice, 

Papa Leon al XIII-lea prin enciclica sa de la 15 August 188% 
impune deci tuturor ca „pentru a dobândi dela D-zeu pace Bise- 
ricii sale și sfârşit la atâtea. rele şi persecuţiuni de cari este ea 
atăcată, să esciteze pietatea creştinilor și să învoace în - decursul - 
lunci lui Octomvrie patroniciul puternic al -Preacuratei. verigure 
Maria și a Siântului Iosif, patronul bisericei catolice. Celor cari 
vor recita cu pietate această rugăciune către Sf. Iosif, Papa le-a 
„conces pentru fiecare dată indulgență de 7 ani și tot atâtea-cva- 

ragene“, In legătură cu această enciclică papală, ep. dela Oradea, 
„Mihail Pavel a dispus ca de.aci încolo în fiecare an, în: decursul 
unei Octomvrie, după liturgic, fiecare preot dinpreună CU pPOpo- 
rul, să reciteze rugăciunile impuse de papa, și comunicate fiecărui 
„preot din dieceza Orăzii. ȘI 

Din aceasta c evident că biserica gr cat. na păstrat nici 
doctrina şi nici ritul vreunuia din cele două biserici din care e 

"compusă, ci ea balansează atât în ce privește doctrina, cât și ritul. 

In ce priveşte organizația inlernă a biseticii, aceasta de a- 
semenea nu prezintă un caracter unitar şi nici măcar un amestec 
de lucruri. Unele principii fundamentale; ale acestei organizații sunt 

„constituționale, ca în biserica răsăriteană, altele absolutistice, ca: în 
biserica apuseană. „Autonomia” este însăși mai mult o ficțiune, 
„căci nunţii papali şi Papa însuș, la care se pot apela diferitele 
chestiuni, exercită asupra biserlcii gr. cat. o influență destul de 

simțită în unele privinţe. 
târnarea bisericei unite de cea rom. cat, e evidentă ȘI din 


următoarele: Clerul gr. cat. se pregăteşte în parte, în seminarii 
rom. catolice, la homa, Viena, Budapesta, Ordea-mare, Ungvar etc.; 
“episcopii sr. cat. iau parte la conferințele şi la sinoadele romano- 
catolice, iar credincioșii gr. cat. din atară de Transilvania și Un- 
aria, sunt “supuși direct jurisdicției romano-catolice, Astfel Românii 
pr. cat. emigrați în America sunt supuși: episcopilor rom, cat. de 
acolo, iar biserica gr. cat. din Bucureşti e supusă Monscigneurului 
Rayvmund Netzhammer, care e pomenit la toate slujbele, câtă vre- 
me, d. e. protopopiatul calvin unguresc din Bucureşti e supus epis- 
copului calvin din Cluj! | 
De altfel gr. cat, se gândesc ca, după răsboi, să înfinţeze 
„cel puţin un vicariat unit la Bucureşti“, după cum serie „Cultura 


creștină“ din Blaj (10 Martie 1915). 
Dr. Onisifor Ghibu. 

In ultimul număr al marei reviste pariziene „Revue des deux mondes“ D-j 
Nelidow, fast însărcinat de afaceri la Constantinopol pe timpul isbucnitei răsboiului 
de la 1$77, publică o scrisoare foarte interesantă de amintiri din viaţa su diplomae i 
tică. O mare parte a acestor amintiri râferindu-se la tranativele ce D-l Nelidow le-a 
avut cu D-l L. C. Brătianu în privinţa trecerei trupelor rusești peste teritoriul Prin 
cipatelor, credem nemerit a le reproduce aci în întregime : ! 

„Trebuia să mă duc la Bucureiti să negocicz o convenţie 
pentru trecerea trupelor noastre prin Principate. Prinţul Carol şi 
D-l Brătianu în timpul vizitei lor la Livadia, fuseseră sondaţi în 
această materie. Generalul Ignatieft, cui i se _ încredințase această 
afacere, trimise mai întâi pentru a sonda terenul pe unul din dra-: 
gomanii noştrii” care tusese în România, un oarecare Belotzcekovitz. 
La întoarcerea acestuia, plecarea mea fu decisă și la ? Noembrie 
mă îmbarcai pentru Odesa, sub pretextul de a mă duce în Basa- 
'rabia să văd pe sora mea, care era acolo măritată. 
Principalele chestiuni cari. mi se prezentau în, misiunea ce-nii 
era încredinţată erau: una, o chestie de formă; cealaltă o chestie 
de fond. Prima, era de a şti în virtutea cărora depline puteri trebuia 
să tratez și ce caracter trebuia să aibă înțelegerea ce trebuia să în- 
cheiem. Generalul lenatieff, mi-a răspuns că el:mă va acredita. Ro- 
mânia fiind un stat vasal Turciei şi el acreditat pe lângă Poartă, el 
putea să transmită puterile sale, Avui: îndoeli asupra regularităței 
acestui procedeu și mai ales primirei lui din partea guvernului român, 
Dar nu era timp de perdut pentru a pune chestiunea „ia Peters- 
burg si plecai cu o'scrisoare a ambasadorului către D-l Brătianu, 
primul ministru, prin care il anunţa pe acesta că eram însărcinat 
Să negociez și să semnez un aranjament secret în vederea cven- 
tualrtăților posibile. Chestiunea de fond era de a defini ce trebuia 
să obţin de la guvernul român şi care erau limitele subiectelor 
ce trebuia abordate şi rezolvate. Era evident că Romanii nu! se 
vor învoi ușor a ne lăsa să trecem prin ţara lor peniru a com- 
bate pe Turci, tără a nu voi să ridice puțin vaalul viitorului și a 
se garanta contra consecințelor unui război care: putea să iasă 
„în dezavantajiul nostru, Afară de aceasta era notariu, că impăratul 
Alexandru! LI considera ca a chestie de onoare redobândirea părţii 
ain Basarabia, ce trebuise să cedeze prin tratatul de: la Pariş, pen- 
tru. a reda Rusiei hotarele ce ca le avusese la suirea si pe tron. 

România o ştia perfect de- bine; Brătianu ventila chiar această 
chestiune la Livadia şi nu era nici o îndoială că el nu va pune 
“chiar de la început această chestiune, Ori, cu cât eram mai versat 
în afacerile politice și mă simțeam în stare, pe baza de instrucţi-, 
uni precise, să tratez o chestie diplomatică, cu atât partea militară, 
technică mi-era străină. Nu cunoşteam nici maniera de a le satis- 
face, nici torma în care statele îşi regulau raporturile lor în con- 
diții asemănătoare, Mi se promise din Petersburg de a-mi trimite 
„instrucțiuni la Odesa și.un ofițer de stat major trebuia să-mi fe 
ataşat pentru a mă istrui în partea militară, o. i 
Găsii în adevăr la sosirea mea la Odesa o depeșă a minis- 
trului care-mi prescrie să mă înțeleg cu comandantul. trupelor din 
Odesa, Generalul S&meka şi cu marele duce care trebuie să so- 
sească lu Chișinău, pentru a-şi instala acolo statul său major. Și 
pentru a-mi fi de ajutor, colonelul de stat major, prințul Mihait 
Cantacuzene trebuia să mă însoțească la Bucureşti. Această ale- 
gere fu, din.toate punctele de vedere, pertectă. Amabil şi instruit, 
“cunoscând limbile străine și având legătură de rudenie în Româ- 
nia unde stătuse “chiar vreme îndelungată, prinţul Cantacuzene, 
avea și avantajul de a fi luat în secţia transportului trupelor şi 
era deci familiarizat cu această parte atât de importantă a mişcă- 
rilor unei. armate în războiu. Dar și dânsul nu văzuse nici odată 
o convenţie militară de acest fel şi nu știa ce trebue să conție, 
De la minister mi“se trimise două convenții vechi, una dela 1848 
cu Austria, a doua dela începutul secolului, tot cu Austria şi amân- 
două erau absolut neaplicabile condiţiilor cu totul schimbate a le 
prezentului războiu. Speram să primesc un „proect“ de convenție, 
o schiță cel puţin, nu avui însă nimic, și prințu: Cantacuzenc și 
cu mine trebui, să o învăţăm de la început pănă la sfârşit. 
| Pentru partea politică, ordinul ministerului era categoric; nu 
"trebuia să mă ocup cu ea şi trebuia să declin ori ce discuţie sau 
conversaţie cu acest obiect, Aceasta era mai uşor de spus decăt 
de executat, Nu eu era să provoc aceste discuții dar nu ași fi 
putut să împediec pe Români de a vroi să afle, inainte de a se 
angaja, acea ia ce se expunem. Temerile mele s'au găsit fondate. 
După ce-am luat toate dispoziţiunile pentru scrisorile noastre 
și pentru a determina atenţiunea apiniei publice de la scopul că- 
lătoriei noastre, plecarăm cu tren special, prințul Cantacuzâne și 
cu, la Ungheni, de unde trebuia să mergem cu trăsura pănă la. 

iaşi. Pașapoartele noastre erau pentru mine pe:numele de Alexan- - 
dresco, iar pentru Cantacuzene pe acela de Karihy și fără nici o 
piedică sosirăm la ora 7 dimineaţa la Bucureşti, Acolo singur ba- , 
ronul Stuart, agentul nostru diplomatic, era prevenit de sosirea, 
noastră şi el iniţiase în acest secret un singur, din funcționarii săi 
pe D- Zolotarefi. i 

Acesta ne aşteptă la gară şi ne spuse că - fuseseră: reținute 
camere pentru noi într'un otel de mâna a doua, unde prezența 
noastră nu putea fi remarcată de lumea politică. Dar abia sosiți 
văzurăm că acolo vom fi descoperiţi imediat. Otelul era murdare 
friguros (afară era îngheţ) era ldcuit de actrițe șixde personagii 
suspecte de toate speţele. 

Era evident că trebuia să atragem atenția celorlalți, Pe 
asupra noastră, „cari trecând înti'una pe-lâneă ușe, se uitau cu 
„curiozitate la ceea ce făceam. Ne-am decis deci de a nu rămâne 
acolo, și, ajutaţi de același Zolotareit, ne întreptarăm, la ora când 
trenul sosea de la Viena, la cel mai mare otel din Bucureşti, la 
Grand Hotel du Boulevard, unde aveam șansa să dispărem în 
masa celorlalți călători. “Trebuia însă să nu ne dăm de sol; să nu 
“se afle nici numele nici meseria noastră, să nu fim recunoscuți 
de persoanele ce eventual ne-ar cunoaşte la București. | 

Pentru Cantacuzene lucru era mai uşor. El cunoştea orașul, 
ştia punctele ce trebuiau cvitate și chiar dacă ar fi fost văzut «de 
cineva, avea totdeauna pretestul să spue că venise să-și vadă ru- 
dele, cum de altiel o tăcuse de mai multe ori.. Eu, avem colegi în 
corpul diplomatic şi cunoștinți depărtate printre Români. 

Dacă m'ar fi știut la Bucureşti, scopul prezenței mele ar f 
fost descoperit. Mă decisei deci de a nu eşi ziua de loc, și numai 
seara, la lumina felinarelor, luam act, sau câte odată dimineața 
pe la opt, când nici unul din oamenii din iumea mare nu este 
pe stradă. Pentru mai multă siguranţă, luam precauțiunea de a 
freauenta cartierele depărtate, în parcul de la Herăstrău şi aveam 
în totdeauna în mână o batistă pentru a-mi acoperi figura la col- 
țul stradelor, ori când mă teream, de o întâlnire, în care aşi fi 


putut fi recunoscut“, 
i Ţead. de V.P. 
(Ya urma) 


di 

„LITERATURĂ POLITICĂ i 


— DĂRI DE SEAMĂ - — 





- 


Austro- Ungaria şi felul cum au făcut “zăsboial cu 
Serbia. — Note luate la fața locului de un neutru, de RR. A. 


„î Reiss, profesor la Universitatea din Lausanne, tradus. de B. Vas-. * 


chide, diplomat dela „Ecole des Hautes Erudes* (Spanie) Paris. —,, i 
Paris, Librairie Armand Colin, 1915, 45 pg. | 

Această broșură, ca ŞI cea care. urmează, face parte din co-. 
“lecțiunea de „Studii şi documente asupra văsboiului“, publicată 
de un comitet alcătuit din unsprezece bărbaţi de Știință, : francezi, 
al căror nume e o garanţie despre valoarea însăși “a publicaţiei 
lor, Aceşti unsprezece bărbaţi de “ştiinţă sunt: Ernest Lavisse, Ch, 
Andler, ]. Bedier, H. Bergson, E. Boutroux, E. Denis, E. Durkheim, . 
„J. Hadamard, G. Lanson, Ch. Seignobos şi A. Weiss. 

In broşura de faţă se arată mijloacele, în adevăr barbare, pe. 
„cari le-au întrebuințat austro-ungarii, în răsboiul lor contra sârbi- 
lor, a căror vitejie n'au putut-o înfrânge pe cale onorabilă, nici. 


“măcar pentru, scurtul timp, cât aceştiz. au fost bătuţi. Ni se: vor- 


bește în mod obiectiv despre întrebuințarea şlo anţelor explosibile, 
despre bombardarea oraşelor deschise şi distrugerea caselor, despre: 
„* măcelărirea soldaţi! or prizonieri şi răniţi, despre măcelărirea civi- 
“lilor, despre prada şi nimicirea averei.. mobiliare. Autorul dă o mul- ; 
"-țime E jotogI ratii de ale oamenilor măcelăriți, cărora li sau scos. 
„ochii, li s'au tăiat sânurile, urechile, picioarele s. a. du, d 
[ao dee ! i 

| Doctrina germanilor asupra războiului şi felul curu 
"o puu în practică de E, Lavisse şi Ch. Andlcer,: profesori 
la Universitatea din Paris, tradus de B. Vaschide, Paris, 1915, 50 
'bani, 47 pg. O foarte serioasă broșură scrisă cu toată obiectivita- 
tea posibilă în astfel,de vremuri. Arată pe baza de documente 
franceze, belgiene Şi germane, modul după care germanii au prac- 
ticat războiul în Belgia și în Franţa, asasinând, jefuind, incediind 
și distrugând tot ce le ieșea în cale, Arată apui doctrina germană. 
a răsboiului, precum şi ideile cari au inspirat doctrina. Ideile acestea, 
pe cari autorii le găsesc exprimate în întreaga literatură şi viață a 
germanilor din ultimul secol, spun că: Răsboiul este o necesitate , 


pentru Germania; el e cerut de Dumnezeu și de natură, Germania. 
trebue să guverneze lumea, 

Autorii își' încheie expunerile “lor clare convingătoare şi expri- 
mate în mod cuviineios, astfel: „Nemţii au îndrăsneala să afirme 
că ei n'au vroit războiul şi că noi i-am silit să se bată. Cât despre 
noi, suntem siguri că s'a probat cu cea mai mare limpezeală “că 
in August trecut ei au fost autorii răspunzători ai răsboiului... Ori 
cine poate să se întrebe dacă vre un alt popor s'a indreptat spre 
războiu ca poporul german, sau a pregătit războiul ca și când ar 
fi “făcut natural, parte din viaţa sa naţională. Priviţi câte pricini şi 
motive se întrunesc într'un mănunchiu grozav : interesele... materiale, 
„setea de aur, o mojicie barbară înnăscută, patriotismul întărâtat 
printr'o true fără margini și un misticism puternic și complex, 
tind spre acelaş scop, care e să înalțe „Germania “mai. pre sus de 
toate“ şi să suprime pe toate celelalte popoare, poporuiui ales de 


Pr ovidență. 
„Gârndiţi- vă şi veţi vedea că noi și cu aliaţii noștrii, ne PET 


pentru libertatea lumei întregi şi că nici: un popor, foarte mire 
sau foarte mic nu e sigur să trăiască cinstit în pace, atâta vreme . 
cât militarismul Germaniei nu va f cu desăvârşire distrus“. (pg, 47). 

Amica. noastră Austria și Pansermanismul îu Ro- 
- mânia, de Maior C. Moroiu, veteran. Bucureşti, Iditura ziarului 
„Războiul“, 1915, ediția Il-a, 16 pg. Cuprinde patru articole: Amica 
noastră Austria; Raubritter; Pangermanismul în România și Nemţii | 
și Fanarioţii. Printre altele, autorul cere „să le interzicem (Nemților) ac 
propaganda ce o fac prin şcolilă lor, cari trebuesc suprimate“. 

Concluziile broşurei sunt: „Intr'un glas şi un gând să mergem 
alături cu puterile civilizate strigând: „Moarte Anstr iei perfide J* 

Jos. pangermanismul și cultura nemţească ! 

Jos produsele industriei germane! 

Afară nemţii şi susțiitorii lor! 

„Jos. nemțofilii, duşmanii românismului! 

Jos societăţile, cluburile şi stabilimentele nemțeşti! 

“Trăiască România mare! 

Trăiască bunii Români ce luptă şi vor lupta pentru realizarea 
idealului nostru naţional şi unirea tuturor Românilor întrun sin- 
gur stat! 

Trăiască cinta latină !- 

Trăiască Impătrita Înţelegere, care şi-a propus a proclama : 


„Dreptul şi libertatea popoarelor". 
G, Sinta. 

Politice și Culturate. 


Ortodoxie sau înconștienţă ? ?— Societatea ortodoxă naţională a 
jemeilor române anunță pe ziua "de 24 Mugust un festival la Arena 
„Amicii orbilor*., Cn acest prilej Societatea. se felicită că a putut ob- 
ține graţiosul concurs al marei artiste Nilta-Jo, care va cânta cele mai 
noui creafiuni ale sale (franțuzeşti! N. R.) ln prograraul serbărei mai 
găsim și o parte cinematografică „de un excepțional interes“, cu un 
film „absolut nou“. Va fi şi o comedie de o veselie extraordinar de măre. 

- Credem că o societate, care-și zice şi „Ortodoxă“ şi „naţională“ 
şi-a greşit eu desăvârşire scopul, dacă pentru ajungerea lui se folu-. 
seşte de astfel de mijloace, 


Două cărți despre Ardeal. — Academia română a publicai de 
curând două lucrări asupra Ardealului şi anume: „Emigrările de peste 
munţi“, 51 pg., de D-r |. Nistor, profesor la Universitatea din Ceraăuţi 
şi membru al Academiei române și „Contribufiuni la istoria Românilor 
Ardeleni“ (1780—1792) cu 84 acte și Qocumente înedite, culese din ar- 
hivele din Viena, Budapesta, Sibiu şi Braşov de D-r loan lhupaş, pro- 
topop la Sălişte şi membru corespondeni al Academici române, (207 
pd.) Ambele lucrări prezintă și un interes politie deosebit. Dom reveni 
asupra lor întrun număr viitor. : 


Ajntorarea Ardelenilor. — D-l V. Comşa, care a exportai prin. 
Cassa eentrală a băncilor populare din România, porumb pentru ţă- 
ranii români din Ardeal, arată întrun interesant articol publicat în 
„Dimineaţa“ din 15 August că „cele peste 760“ vagoane de: porumb 
(trimise prin Cassa centrală), au plecat din modestul pâtul alţăranilor, 
prin obşti, și niei un bob din cele 130.000 vagoane ale hoierilor. 

În toată România nu s'a aflat un Singur proprietar care să ti oferit 
pentru nenorociții ardeleni, un Singur sac de porumb. Aşa 'că [ratele 
ardelenilor nu e ciocoiul-din oraşe, ci țăranul“. 

Fără alt comentar! i 

O desiluzie.—Cine va ceti broşura: „0 critică şi un profesor“, a 
simpaticului scriitor D. D. Pătrăşeanu, va rămânea eu totul desiluzio- 
„nat. În această broşură d. P. răspunde unei critice pe cearei-a făcut-o. 
- cărţii sale de istorie antică pentru cel. l de liceu, d-l Bm. Panaitescu,. 
“şi despre care am scris şi noi întrun număr anterior al „Tribunei“. 
, Păcat că d. Pătrăşeanu în loc să diseute în mod obiectiv greşelile 
relevate de d-l Panaitescu, s'a lăsat răpit de patimă, și a seris întrun 
ton cu totul neadmisibil despre colegul său, la care presupune numai 
* decât: rea voinţă, perversitate, ignoranță totală etc... 

Cel puţin dela oameni ca d. Pătrășcanu, suntem în drept să aş- 
'teptăm discuţii demne, obiective și senine, şi aceasta cu atât mai vâr- 
tos, cu cât d-sa e şi personal ințeresat. Altfel unde ajungem eu dis- 
cuţia ? i 


agp TRIBUNA 





Boicot în contra scoalelor germane din România. — In întru. 
mirea ghedenişiilor ţinută la Liga culturală, Miereuri în 2 Sept.a.e.,d. 
Simeon Mândrescu, profesor de limba de germană la Universitatea 


din Bucureşti, a cerut ea lumea românească să boicoteze şcoalele 
germane din ţară. 
Am vorbit şi noi întrun număr anterior al revistei despre pri- 
ieldia şeoalelor sermane din România şi credem că vom mai reveni 
supra lor, îatro lucrare documeniată; 
Unu „enfaut terible“.—la Bucureşti a apărut o nouă revistă li- 


teravă, sub numele de „Făf-Fru:mnos*, având ea director pe cunoscutul 
literat român Jean de Lâresty. Numărul! prim al acestei reviste ne a- 
duce pe prima pagină o poesie în limba franceză, a d-şoarei Helene 
Vacare seo. 

Revista din chestiune ar ji teebuit botezată „L'enfant? ferible“, 

Sărbătorirea poetei Maria Ciinţan.-—Marţi în 8 Sept. a. e.a fost 
sărbătorită la Ateneul român din Bucureşti, gingașa poetă a Ardea-!' 
lului, d-şoara Maria Cunţan, printr'un festival organizati de Uniunea 
femeilor române, 

Credem că această sărbătorire consacră o carieră literară din- 


tre ecie mai frirroase. D-şoara Cunţan e de sigur cea mai Buna po- 
etă a Ardealului-—cel puțin. 

O nouă batjocură nemțeasciă : „Deşteaptă-te Române ! J* — Sub 
direcţia unui comitet de redacție,“ care are ca „administrator-dele» - 
gat“ pe d-l B.—Constant, a început să apară în Capitală un „organ. 
bisăptămânal pentru apărarea neamului românesc“, purtând ea titlu, 
cuvinteie bardului dela 1813: „Deşteaptă-te Române“. 

Măelurisim eă am încereat o grea durere sufletească eând am 
cetit în fruntea unei foi nemțeșşti, aceste cuvinte sfinte. Căci foaia a- 
eeasta nouă, nu e decât o nouă neruşinare nemțească,pe care opinia 
pubiică mar trebui să o tolereze nici o clipă. Şi nar trebui so tole- 
reze nici organele statului, de oarece foaia în chestiune ameninţă 

- îneă din primul ei număr eu revoluție. ln adevăr, vorbind despre nişte 
pretinse dări nouă proiectate de guvern, ziarul nemţese îşi încheie 
astjel articolul său care e intitulat: „Revoluția se apropie“. „Ceeace unim 

să facem aci, nu e un denunț guvernului, o nouă represiune 190? nu 
e va putea repeta astăzi. Noi prin aceasta înştiinţăm pe taţi cei eari 
au suferit și cari nu vor să mai sufere,ce li se pune la cale, şi celor 


ce nau jos! inştiințați le aducem la eunoştiinţă, cu voce de sânge 
„Se apropie revoluția !* 

Toate articolile acestui ziar sunt de o violenţă şi de o neruşi-, 
nare fără păreehe, D-l ministru Costinescu e numit hoţ şi „eămătar“, 
pare ar trebui „pălmuit“, pentru că n'a deschis din capul locului gra- 
nițele „pentru cei ce vărsau sume fabuloase în lăzile numeroasei fa- 
milii a senilului analfabet“. „Felonie“, „ticăloşie“, „rapaeitate“, „exero- 
cherie“—sunt alte graţiozităţi la adresa d-lui Costinescu. Da fel sunt 
tratați membrii „Acţiunei naţionale“ şi taţi cari împârtăşese în mod 
cinstit idealul românesc. 

Dacă şi aceasta este libertate de presă, mărturisim ed noi sun- 
tem cei mai mari duşmani ai ei. Impotriva unei astfel de libertăţi, 
credem că orice mijloace, ori cât de drastice, sunt permise. 

Țoate cererile de abonament, schimbările de adrese, 
reclamaţii asupra numerilor neprimite, plata abonamente- 

lor sezvor face la Administrația revistei: Craiova, [ipo- 

grafia „Ramuri“, Ste, Liceului No, 5, a 

